CELEX: 32015R1723
Language: fi
Date: 2015-09-22 00:00:00
Title: Komission täytäntöönpanoasetus (EU) 2015/1723, annettu 22 päivänä syyskuuta 2015, tiettyjen tavaroiden luokittelusta yhdistettyyn nimikkeistöön

29.9.2015   
            
            
               FI
            
            
               Euroopan unionin virallinen lehti
            
            
               L 252/7
            
         KOMISSION TÄYTÄNTÖÖNPANOASETUS (EU) 2015/1723,
   annettu 22 päivänä syyskuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä syyskuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kemiallisesti määritelty, säännöttöminä rakeina, möykkyinä tai jauheena oleva tuote, jonka stoikiometrinen koostumus muodostuu magnesiumaluminaatista (magnesiumalumiinioksidista), jolla on spinellin kiderakenne. Tuotteen magnesiumpitoisuus on magnesiumoksidiksi laskettuna noin 28 painoprosenttia ja alumiinipitoisuus alumiinioksidiksi laskettuna noin 72 painoprosenttia.
                              Tuotetta käytetään terästeollisuudessa käytettävien tulenkestävien tiilien ja laattojen valmistuksessa.
                              Tuote saadaan magnesiumoksidin ja alumiinioksidin välisestä kemiallisesta reaktiosta sulattamalla ne kiertouunissa.
                           
                        
               
                  2841 90 85
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 28 ryhmän 1 huomautuksen sekä CN-koodien 2841, 2841 90 ja 2841 90 85 nimiketekstin mukaisesti.
                  Tuote saadaan raaka-aineiden välisestä kemiallisesta reaktiosta sulattamalla ne kiertouunissa. Se on (kemiallisesti määritelty) stoikiometrinen yhdiste, jonka alkuaineiden atomien lukumäärä voidaan ilmaista pienten kokonaislukujen suhteena. Se ei ole kivennäisraaka-aine eikä malmia, minkä vuoksi sitä ei voida luokitella 25 tai 26 ryhmään.
                  Säännöttöminä rakeina, möykkyinä tai jauheena olevat tuotteet ovat nimikkeen 6815 tuotteiden valmistuksessa käytettäviä raaka-aineita. Niitä ei voida luokitella nimikkeeseen 6815, koska ne eivät ole valmiita tavaroita eivätkä välituotteita.
                  Stoikiometrisen koostumuksensa vuoksi tuote täyttää 28 ryhmän 1 huomautuksen a alakohdan edellytyksen, jonka mukaan kyseisen ryhmän nimikkeisiin kuuluvat ainoastaan kemiallisesti määritellyt yhdisteet (eli yhdisteet, joiden koostumus on stoikiometrinen).
                  Koska spinelli on kemiallisesti määritelty tuote, se on luokiteltava 28 ryhmän epäorgaaniseksi kemikaaliksi kemiallisen koostumuksensa mukaan.
                  Tuote on sen vuoksi luokiteltava CN-koodiin 2841 90 85 muuksi oksometallihappojen ja peroksometallihappojen suolaksi.
               
            
                  
                              2.
                           
                           
                              Koostumukseltaan ei-stoikiometrinen tuote, jonka magnesiumpitoisuus on magnesiumoksidina laskettuna noin 20–35 painoprosenttia ja alumiinipitoisuus alumiinioksidina laskettuna noin 58–78 painoprosenttia. Tuotteella on spinellin kiderakenne, ja se on säännöttöminä rakeina, möykkyinä tai jauheena.
                              Tuotetta käytetään terästeollisuudessa käytettävien tulenkestävien tiilien ja laattojen valmistuksessa.
                              Tuote saadaan magnesiumoksidin ja alumiinioksidin välisestä kemiallisesta reaktiosta sulattamalla ne kiertouunissa.
                           
                        
               
                  3824 90 96
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3824, 3824 90 ja 3824 90 96 nimiketekstien mukaisesti.
                  Tuote saadaan raaka-aineiden välisestä kemiallisesta reaktiosta sulattamalla ne kiertouunissa. Se ei ole kivennäisraaka-aine eikä malmia, minkä vuoksi sitä ei voida luokitella 25 tai 26 ryhmään.
                  Ei-stoikiometrisen koostumuksensa vuoksi tuote ei täytä 28 ryhmän 1 huomautuksen a alakohdan edellytystä, jonka mukaan kyseisen ryhmän nimikkeisiin kuuluvat ainoastaan kemiallisesti määritellyt yhdisteet (eli yhdisteet, joiden koostumus on stoikiometrinen), joten sitä ei voida luokitella 28 ryhmään.
                  Säännöttöminä rakeina, möykkyinä tai jauheena olevat tuotteet ovat nimikkeen 6815 tuotteiden valmistuksessa käytettäviä raaka-aineita. Niitä ei voida luokitella nimikkeeseen 6815, koska ne eivät ole valmiita tavaroita eivätkä välituotteita.
                  Sen vuoksi tuote on luokiteltava CN-koodiin 3824 90 96 muuksi muualle kuulumattomaksi kemialliseksi tuotteeksi tai kemian- tai siihen liittyvän teollisuuden valmisteeksi.
               
            
                  
                              3.
                           
                           
                              Sulatetuksi magnesiakromiksi kutsuttava tuote, joka on säännöttöminä ja eri kokoisina harmaina rakeina, möykkyinä tai jauheena ja jonka ei-stoikiometrinen koostumus muodostuu magnesiumoksidista ja kromioksidista. Tuotteella on spinellin kiderakenne, ja sitä käytetään tulenkestävien tiilien ja laattojen valmistuksessa terästeollisuudessa.
                              Tuote saadaan sulattamalla magnesiumoksidia ja kromimalmia valokaariuunissa.
                           
                        
               
                  3824 90 96
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3824, 3824 90 ja 3824 90 96 nimiketekstien mukaisesti.
                  Tuote saadaan raaka-aineiden välisestä kemiallisesta reaktiosta sulattamalla ne valokaariuunissa. Se ei ole kivennäisraaka-aine eikä malmia, minkä vuoksi sitä ei voida luokitella 25 tai 26 ryhmään.
                  Ei-stoikiometrisen koostumuksensa vuoksi tuote ei täytä 28 ryhmän 1 huomautuksen a alakohdan edellytystä, jonka mukaan tämän ryhmän nimikkeisiin kuuluvat ainoastaan kemiallisesti määritellyt yhdisteet (eli yhdisteet, joiden koostumus on stoikiometrinen), joten sitä ei voida luokitella 28 ryhmään.
                  Säännöttöminä rakeina, möykkyinä tai jauheena olevat tuotteet ovat nimikkeen 6815 tuotteiden valmistuksessa käytettäviä raaka-aineita. Niitä ei voida luokitella nimikkeeseen 6815, koska ne eivät ole valmiita tavaroita eivätkä välituotteita.
                  Sen vuoksi tuote on luokiteltava CN-koodiin 3824 90 96 muuksi muualle kuulumattomaksi kemialliseksi tuotteeksi tai kemian- tai siihen liittyvän teollisuuden valmisteeksi.